ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
26 มี.ค. 2558

สรุปภาวะตลาดภาคเช้า : SET ประคองโดยกลุ่มพลังงาน – SET ภาคเช้าถือว่าดีกว่าคาด แม้เผชิญหลายปัจจัยกดดัน ไล่ตั้งแต่ ตลาดภูมิภาคที่เป็นลบ ตามการปรับลงของตลาดยุโรปและสหรัฐเมื่อคืน และตัวเลขส่งออกในก.พ.ที่แย่กว่าคาด รวมถึง ADVANC ขึ้น XD อย่างไรก็ตาม SET ยังไม่ต่ำกว่า 1500 จุด กลุ่มพลังงานช่วยประคองไว้ หลังได้ Sentiment เชิงบวกจากราคาน้ำมันดิบที่เร่งตัวขึ้น รับข่าวซาอุฯ เปิดฉากโจมตีกลุ่มกบฎในเยเมน ทั้งนี้ SET ปิดตลาดภาคเช้าที่ 1510.86 จุด -1.94 จุด ด้วยมูลค่าซื้อขายยังเบาบางที่ระดับ 1.6 หมื่นลบ. กลุ่มหลัก พลังงานประคองตลาดปิดบวก +1.6% ขณะที่ ICT และแบงก์ กดดันตลาด ปิดลบ -1.3% และ -0.5% ตามลำดับ ส่วนตลาดภูมิภาคส่วนใหญ่อยู่ในแดนลบ
กลยุทธ์ที่แนะนำ :ช่วงบ่าย: ได้กลุ่มพลังงานมาประคอง ทำให้ไม่ต่ำกว่า 1500 จุด Sentiment ไม่ถึงกับเป็นลบนัก โดยช่วงบ่ายหากพลิกกลับขึ้นมายืนเหนือ 1515 จุดได้ Sentiment ตลาดจะกลับมาดีอีกครั้ง ส่วนกรณีต่ำกว่า 1500 จุด แรงขายจะมีให้เห็นอีกหนึ่งระลอก ซึ่งเรายังคงให้ระวังหุ้นเล็กขึ้นมาสูง หรือ High beta จะลงได้แรงกว่าหุ้นแคปใหญ่ๆ กลยุทธ์ อ่อนตัวยังเป็นโอกาสซื้อสะสมในหุ้นพื้นฐาน ส่วนการเก็งกำไร ระวังการอ่อนตัวต่ำกว่า 1500 จุด ทั้งนี้ หุ้นแนะนำตามสัญญาณเทคนิค ได้แก่ BWG (รับ 8.45 ต้าน 8.90 Cut 8.20) และ IRPC (รับ 4.24 ต้าน 4.50 Cut 4.12)